GyĂĄrlĂĄtogatĂĄs a Joyson Safety System Hungary Kft.-ben
Gyárlátogatás a Joyson Safety System Hungary Kft.-ben - 2018. szeptember 28.
Az EFOP-3.2.5-17-2017-00022 Pályaorientáció, kiemelten az MTMI készségek és kompetenciák fejlesztése az Egri Főegyházmegye oktatási intézményeiben elnevezésű pályázat keretében iskolánk 50 tanulója és 5 pedagógusa vett részt 2018. szeptember 28-án a Joyson Safety System Hungary Kft.-ben gyárlátogatáson.
A légzsákokat gyártó kft. dolgozói a Kutatók éjszakája programsorozat részeként láttak vendégül bennünket. Az ott dolgozó szakemberek nagy szeretettel és igen felkészülten várták a gyárlátogatáson résztvevő fiatalokat. A fiatal mérnökök számítógépes animációkkal szórakoztatták a tanulókat, modellezték a balesetekben elszenvedett lehetséges sérüléseket. A csoportok kísérői végigvezettek bennünket az egész gyár területén, megmutatták a különböző munkafolyamatokat.
A legjobban a légzsák robbantása tetszett a gyerekeknek, a fröccsöntő részleg, a robotok játéka. A gyárlátogató tanulók kisebb emléktárgyakat is készíthettek. Boldogan ültek be a gyerekek a különböző márkájú autókba, és próbálgatták a kormánykereket. A gyárlátogatás végén távirányítós autókat is vezethettek.